text: BrúðarkalendarinKomandi brúdleypSkráset brúdleypBrúdleypsgreinarVeitararSkráset veitaraHjálpartólSangsavnMinnis-listiBrúdleyps kostnaðurYnskilistinAlt samlað
text: #000000
text: Um tú ert ein av teimum, sum dámar at hátíðarhalda tykkara árliga brúdleypsdag, kanst tú finna heiti á ymisku brúdleypsdøgunumg á yvirlitinum niðanfyri. Brúdleypsdagar hava jú ein heilt serligan týdning fyri tykkum sum hjún. Tað er tann upplagdi dagurin, har tit kunnu minnast aftur á stóra dagin, tá tit søgdu ja til hvønn annan. Ja til at brúka restina av lívinum saman. Her fáa tit eisini nøkur gávuhugskot til hvønn brúdleypsdag.
text: #000001
text: 1 ár – Pappírsbrúdleyp Stuttleika tykkum eitt sindur, um tit geva gávur á tykkara 1 ára brúðardegi. Tað kundi verið ein bók, biografatgongumerki ella eitt fitt hondskrivað bræv. Okkurt, sum inniheldur ein beinleiðis ella óbeinleiðis týdning av pappíri.
text: #000002
text: 2 ár – BummullsbrúdleypHer kann mann fáa gjørt nakrar 100% reinar bumullsblusur við einum fittum teksti ella við einari brúðarmynd frá tykkara brúdleypi. Ella keyp nýggj, lekkur seingjaklæðir ella annað, ið inniheldur bummull.
text: #000003
text: 3 ár – LeðurbrúdleypUm maðurin leingi hevur ynskt sær ein leðurlenistól, er stundin komin til at taka hann av bóli og keypa honum ein lekran leðurlenistól. Til kvinnuna ella mannin kundi tað verið ein lekkra leðurtasku. Ein leðurjakki kundi eisini verið eitt hugskot, annahvørt til hansara ella hennara.
text: #000004
text: 4 ár – BlómubrúdleypTað sigur seg sjálvt, hvat man kann geva hvørjum øðrum her – blómur. Tað kann tó møguliga vera, at maðurin ikki heldur, at blómur eru so fantastiskar, sum vit kvinnur halda, men tankin eigur kortini at gleða. Ella fá gjørdar nakrar cupcakes við prýði av blómum, ella finn ein góðan bakara, har tey kunnu gera sjokulátu forma sum blómur. Um man gjarna vil hava onkra sjampanju at feira við, ber til at finna onkra sum hevur blómur á etikettini.
text: #000005
text: 5 ár – TræbrúdleypHvat við at planta eitt træ í garðinum, um tit hava møguleikan? Træið vil við tíðini vaksa seg stórt og sterkt líka sum eitt gott hjúnaband. Tað finnast eisini ymisk spøl úr træi, so sum talv, damm og backgammon. Um tit dáma at spæla sovorin spøl, er hetta ein upløgd gáva.
text: #000006
text: 6 ár – SukurbrúdleypHer eru allar gávur, sum innihalda sukur, eitt gott hugskot. Køkur, sjokuláta ella annað bomm. Um nakar av tykkum hevur sukursjúku, so skal mann sjálvandi taka hædd fyri tí.
text: #000007
text: 7 ár – Ullbrúdleyp Ullgarn, ullteppir, langar ullintar undirbuksur, undirklæðir í ull, ullhúgvu ella handskar er ein góð og praktisk gáva, tá vit búgva í Føroyum.
text: #000008
text: 8 ár – BronsubrúdleypKeypið onkra lítla (ella stóra) standmynd av bronsu, sum hevur týdning fyri tykkum. Tað kundi møguliga verið samanflættað hjørtu ella eina mynd, sum hevur týdning fyri tykkum. Ella keyp ting í litinum bronsu sum t.d. eitt málarí.
text: #000009
text: 9 ár – PílabrúdleypEin pílatrækurv full við øllum ymiskum lekkrum og tak so makan við á eina lítla útferð. Eitt pílahegn til urtagarðin ella okkurt annað pílaflætta.
text: #000010
text: 10 ár – Tinbrúdleyp Um maðurin dámar øl, kanst tú bíleggja honum eitt tinkrúss við einum fittari ella stuttligari gravering í. Til kvinnuna kann man fáa gravera nøkur orð, sum hava týdning fyri hana.
text: #000011
text: 11 ár – StálbrúdleypSmykkur, ur og prýðislutir úr stál. Tað kann eisini vera køkstól/amboð ella annað úr stáli.
text: #000012
text: 12 ár – SilkibrúdleypSilkiundirklæðir, silkilak/seingjartoy, silkiturriklæði, silkislips/butterfly, silkináttklæðir, silkiskjúrtir ella silki morgunkápa
text: #000013
text: 12 1⁄2 ár – KoparbrúdleypMyndarammu í koparliti við einari mynd av tykkum í kundi verið ein uppløgd gáva. Koparbrúdleyp er ein av teimum brúdleypsdøgunum, har ein ikki nýtist at hava kopar í, sjálvt um hugskoti er fitt. Her er eitt vikuskiftisuppihald ella spa-uppihald ein góð gáva, ella kanska eitt forlongt vikuskifti í einum stórbýi, sum hevur týdning fyri tykkum. Ein góð gáva til at njóta saman.
text: #000014
text: 13 ár – KnipplingsbrúdleypEitt fyriklæði við knipplingum, ein borðdúkur við knipplingum ella fá gjørt eina lítla køku, har prýðið líkist knipplingum. Ein góður kondittari hevði elskað at skapa eina tílíka køku við tílíkum mynstrum á.
text: #000015
text: 14 ár – Fílabeinsbrúdleyp Fílabein er bannað at keypa, so tað er ikki eitt gott hugskot at keypa nakað við fílabeini til makan. Um ein keypir fílabein í dag, merkir tað, at mann er við til at stuðla veiðistuldri og fólki, ið drepa villar fílar og næsahorn fyri at fáa teirra fílabein. Ístaðin fyri kanst tú finna okkurt, ið ger tykkum bæði glað. Ein døgurði á einari lekkrari matstovu, sum tit leingi hava vilja roynt, ein gongutúr ella kanska ein túr at bowla.
text: #000016
text: 15 ár – KrystallbrúdleypVasar, gløs og føt úr krystalli. Ein kann eisini keypa antikk-krystall, sum tekur ein aftur í tíðina, um ein dámar tað. Smykkur við Swarovski-krystallum, manchetknappar ella eina 3D mynd gjørda av krystall eru upplagdar gávur.
text: #000017
text: 16 ár – Mánabrúdleyp Sjávt um ein fegin vil kunna geva hvørjum øðrum mánan, so er hetta ikki so lætt at gera. Men gávur við mánasteini, ein túr í mánalýsinum, ein romantisk yrking ella syng ein sang, har orðið máni er við í, fyri makanum.
text: #000018
text: 17 ár – AmetystbrúdleypSmykkur við ametyst til kvinnuna. Ein maður kann eisini fáa eitt prýði við amethyst, tað kundi eventuelt vera ein slipsanál ella manchetknappar. Um hann ikki brúkar sovorið so hugsa ”uttanfyri kassan”. Man kann fáa sett ein lítlan ametyst í hansara giftiring, men tað kann gott vera, hann líka skal venja seg við tað, tí ametyst hevur ein reyðbláa lit.
text: #000019
text: 18 ár – MargarittbrúdleypHer kann vera lættari fyri mannin at finna uppá okkurt, ið annakvørt er blómur ella smykkur. Georg Jensen hevur gjørt smykkuna Marguerit, sum mangar kvinnur eru sera glaðar fyri. Kvinnan má aftur leggja høvdið í blot og yviraska mannin við sínum uppfinnsemi.19 ár – GranatbrúdleypEin kurv við granateplum og øðrum lekkrum tingum ella granatsmykkur. Mann kann eisini finna uppá gávur, sum umboða tann reyðu litin frá granatini. Tað er kanska eitt sindur snýt, men mann skal eisini hava okkurt at arbeiða við.
text: #000020
text: 20 ár – PostalínbrúdleypKrúss úr postalíni við tykkara nøvnum, tallerkar, kannur úr postalíni, prýðislutir, føt, ja alt úr postalíni kann brúkast her. Um konan samlar uppá Royal Copenhagen, er upplagt hjá manninum at keypa henni okkurt til stellið, sum hon manglar og ynskir sær.
text: #000021
text: 21 ár – TurkisbrúdleypTurkis er eisini ein steinur, so aftur kunnu smykkur vera ein møguleiki. Mann kann eisini brúka hugflogið og broyta eitt sindur uppá stavingina og fara ein túr til Turkalands, keypa lutir sum hava turkis sum grundlit ella fara til eitt land við hvítum strondum og turkislitaðum sjógvi. So her eru nógvir ymiskir møguleikar.
text: #000022
text: 22 ár – AlliansubrúdleypHer finnast alliansusmykkur til kvinnuna. Mann kan eventuelt endurnýggja síni brúðarlyftir sum eisini eru ein alliansa millum kvinnuna og mannin. Men hetta eru uttan iva ein av teimum brúðardøgunum, sum eru ringir at keypa gávur til, um tað skal hava týdningin av ”alliansu” uppií.
text: #000023
text: 23 ár – TulipanbrúdleypHer er aftur blómur ein uppløgd gáva – eitt stórt vakurt tyssi av tulipanum til makan ella eina romantiska ferð til Hollands – ”tulipana-landi”.
text: #000024
text: 24 ár – KaratbrúdleypDiamantar eru bestu vinirnir hjá kvinnuni (diamonds are a girl’s best friend), sang Marilyn Monroe einaferð. Her kann maðurin finna flottar karatdiamantar til kvinnuna. Kvinnan kann finna gávu til mannin í t.d. gull ella silvur og velja ein tað karat, sum hon heldur hóskar væl til hansara.25 ár – Silvurbrúdleyp Silvurbrúdleyp er vanliga ein av teimum brúðardøgunum, ið vera hátíðarhildnir saman við vinum og familju. Tað er ein møguleiki at finna okkurt, sum inniheldur silvur, men mamn kann eisini finna uppá nógv onnur ting. Tá hevur mann jú verið saman eitt kvart árhundra, so tað kann vera, mann hevur onnur ting, mann fegin vil uppliva saman.
text: #000025
text: 30 ár – Perlubrúdleyp Tað kann gevast gávur við perlum ella perlumóðir. Setið tykkum á eina góða fiskamatstovu og bílegg ostru (skeljarnar, sum gera perlur).
text: #000026
text: 40 ár – RubinbrúdleypAftur fleiri gimsteinar til kvinnuna, um mann ynskir tað. Brúka annars hugflogið, t.d. keyp eina gisting á einum hotelli ella kanska ein túr uttanlands, har tit kunnu njóta hvønn annan og deiligan mat á onkrum lekkrum hotelli.
text: #000028
text: 45 ár – SafirbrúdleypEnn einaferð kann maðurin geva kvinnuni fleiri gimsteinar t.d. í smykkum. Ella hvat við at finna ein góðan vøddamýkjara ella fótarøktara, har tykkara likam kunnu blíva forkelaði.
text: #000029
text: 50 ár – GullbrúdleypEitt hálvt árhundrað saman – TAÐ skal hátíðarhaldast. Um tað bert eru tit bæði ella familja og vinir, er heilt upp til tykkum. Ferðist ella hátíðarhaldið dagin við einari góðari veitslu við teimum, tit eru best við.
text: #000030
text: 60 ár – DiamantbrúdleypTað sigur seg sjálvt, hvat mann kann geva í diamantbrúdleypsgávu – í øllum førum til kvinnuna.
text: #000031
text: 65 ár – KrúndiamantbrúdleypKrúndiamantar eru sikkurt ikki at fáa fatur í, men njót dagin við at fara á eina góða matstovu saman og verið takksom fyri, at tit í dag hava klárað at elskað hvønn annan í 65 ár – tað er stórt.
text: #000032
text: 70 ár – JarnbrúdleypAlt við jarni, um tað er ein lítil standmynd ella ein myndaramma. Alt, sum hevur jarn í sær, kann brúkast.
text: #000033
text: 75 ár – AtombrúdleypHesin brúðardagurin er trupul at finna eina gávu til við tilknýti til navnið, so her er bert hugflogið, sum kann halda tær aftur.
text: #000034
text: 80 ár – EikbrúdleypAlt útskorið úr eiktræi kann brúkast.
text: #000035
text: 90 ár – GranittbrúdleypAlt í granitt kann vera ein stak góð brúðargáva.
text: #000036
text: Hava tit verið gift í yvir tey 70 árini ella enn longur, hava tit avgjørt nógv at læra frá tykkum! Tá er at hátíðarhalda tykkara kærleika, sum er blivin sterkari og sterkari, í viðgongd og mótgongd, ígjøgnum tykkara langa hjúnarbandi.Man kann hátíðarhalda brúðardagar á nógvar ymiskar mátar.Tað er sjálvandi eingin, ið sigur, at tit skulu taka navnið á tykkara brúdleypsdegi í álvara ella so bókstavligt. Brúdleypsdagar brúkast jú til at hátíðarhalda, at tit hava verið saman enn eitt ár, og tit hátíðarhalda tann kærleikan, ið er millum tykkum. Tað er heldur eingin, ið sigur, tit skulu keypa hvørjum øðrum gávur á tykkara brúðardegi. Tað er heilt upp til tykkum, hvussu tit velja at raðfesta tingini og hvussu tit ynskja at hátíðarhalda tykkara brúdleypsdag.Tað týdningarmiklasta er at geva hvørjum øðrum nærleika og kærleika – tað eru tær dýrabarastu gávurnar.
text: #000037